text: আজিজুর রহমান উসমানি একজন ভারতীয় সুন্নি মুসলিম পন্ডিত, যিনি দারুল উলুম দেওবন্দের প্রথম প্রধান মুফতি হিসেবে দায়িত্ব পালন করেছিলেন। তিনি তাঁর “ফাতাওয়ায়ে দারুল উলুম দেওবন্দের” জন্য সর্বাধিক পরিচিত। শাব্বির আহমেদ উসমানি তাঁর ভাই ছিলেন।
  
  জীবনী 
  উসমানি ১২৭৫ হিজরিতে জন্মগ্রহণ করেন এবং ১২৯৫ সালে দারুল উলুম দেওবন্দ থেকে স্নাতক লাভ করেন। তাঁর শিক্ষকদের মধ্যে রয়েছেন মুহাম্মদ কাসেম নানুতুবি, মাহমুদুল হাসান এবং মুহাম্মদ ইয়াকুব নানুতুবি। তিনি মুহাম্মদ রফি উদ্দিনের  শিষ্য ছিলেন।
  
  উসমানি দারুল উলুম দেওবন্দের দারুল ইফতার প্রতিষ্ঠার পর সর্বপ্রথম প্রধান মুফতি হিসেবে নিযুক্ত হন এবং ১৯২৭ পর্যন্ত এই দায়িত্বে ছিলেন, পরে তিনি দাভেলে চলে যান। জাফিরউদ্দীন মিফতাহি তাঁর ফিকহ সংক্রান্ত বিধিগুলি বারো খণ্ডে সংকলিত করেছেন এবং ১৯৬২ থেকে ১৯৭২ সালের মধ্যে “ফাতাওয়ায়ে দারুল উলুম দেওবন্দ” নামে প্রকাশ করেন। মুহাম্মদ শফি উসমানি নির্বাচিত ফতোয়া নিয়ে আরেকটি সংকলন বের করেছিলেন আজিজ আল-ফাতাওয়া নামে। সৈয়দ মেহবুব রিজভীর মতে, উসমানি ১৩৩০ থেকে ১৩৪৬ হিজরীর মধ্যে ৩৭,৫৬১ টি ফতোয়া দিয়েছিলেন।
  
  উসমানি ১৯২৭ সালে আনোয়ার শাহ কাশ্মিরির সাথে দারুল উলুম দেওবন্দ থেকে পদত্যাগ করেন এবং জামিয়া ইসলামিয়া তালিমুদ্দিন দাভেলে চলে আসেন এবং সেখানে সহিহ আল বুখারী পড়ান।  দাভেলে তাঁর স্বাস্থ্যের অবনতি ঘটে এবং তিনি দেওবন্দে ফিরে আসেন, সেখানে ১৯২৮ সালে তিনি মারা যান। তাঁর জানাজার নামাযে ইমামতি করেন সৈয়দ আসগর হোসাইন দেওবন্দী এবং দারুল উলুমের কাসেমি কবরস্থানে তাকে দাফন করা হয়।
  
  উসমানি দারুল উলূম দেওবন্দের প্রধান মুফতি উপাধিসহ ভারতের প্রধান মুফতি উপাধি লাভ করেছিলেন।
  
  তথ্যসূত্র
  
  গ্রন্থপঞ্জী 
   
  
  বিষয়শ্রেণী:১৯২৮-এ মৃত্যু
  বিষয়শ্রেণী:দেওবন্দি ব্যক্তি
  বিষয়শ্রেণী:দারুল উলুম দেওবন্দের প্রাক্তন শিক্ষার্থী
  বিষয়শ্রেণী:হানাফি ফিকহ পণ্ডিত
  বিষয়শ্রেণী:ভারতের প্রধান মুফতি
title: আজিজুর রহমান উসমানি